**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 14-15 iunie 2024**

**HOTĂRÂREA NR. 03**

**privind aprobarea execuției bugetare a Casei de Asigurări a Avocaților (C.A.A.)**

**pentru anul 2023, a proiectului de buget pentru anul 2024 și a mandatării Consiliului U.N.B.R. să aprobe proiectul de buget al C.A.A. pentru anul 2025**

 *Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

 *Văzând dispozițiile art. 63 alin. (1) lit. h) din Lege, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 60/29-30 martie 2024,*

 *Luând act de faptul că materialele supuse votului au fost publicate pe pagina web a U.N.B.R., în data de 14 mai 2024,*

*Pe baza Raportului Casei de Asigurări a Avocaților (în continuare C.A.A.) și a Rapoartelor Cenzorilor C.A.A. aprobate de Congresul avocaților,*

 *Constatând faptul că s-au constituit cvorumul și majoritatea prevăzute pentru aprobare,*

**H O T Ă R Ă Ş T E:**

 **Art. 1.** – Se aprobă execuția bugetară a C.A.A. pentru anul 2023 și proiectul de buget al C.A.A. pentru anul 2024.

**Art. 2.** – Se mandatează Consiliul U.N.B.R. să aprobe proiectul de buget al C.A.A. pentru anul 2025, urmând ca hotărârea adoptată să fie supusă ratificării Congresului imediat următor.

**Art. 3.** – Prezenta Hotărâre se va duce la îndeplinire de Consiliul U.N.B.R., Comisia Permanentă a U.N.B.R. și C.A.A..

 **Art. 4.** – (1) Hotărârea se comunică prin e-mail barourilor, care vor asigura publicitatea hotărârii pe raza fiecărui barou, C.A.A. și se afișează pe pagina web a U.N.B.R. ([www.unbr.ro](http://www.unbr.ro)).

(2) Consiliul C.A.A. va asigura comunicarea hotărârii către filialele C.A.A.

**PREŞEDINTE U. N. B. R.**

**Av. Traian-Cornel BRICIU**